# 

# ΑΝΑΡΤΗΤΕΑ ΣΤΗ ΔΙΑΥΓΕΙΑ ΚΑΙ

# ΕΛΛΗΝΙΚΗ ΔΗΜΟΚΡΑΤΙΑ ΣΤΟ ΔΙΑΔΙΚΤΥΟ

**ΝΟΜΟΣ ΗΛΕΙΑΣ**

**ΔΗΜΟΣ ΗΛΙΔΑΣ**

**ΟΙΚΟΝΟΜΙΚΗ ΕΠΙΤΡΟΠΗ**

**Αριθμός Απόφασης 148/2011**

ΑΠΟΣΠΑΣΜΑ

Από το Πρακτικό 12/14-06-2011 της συνεδρίασης της Οικονομικής Επιτροπής του Δήμου Ήλιδας.

**ΘΕΜΑ: Διορισμός πληρεξουσίου δικηγόρου στην υπόθεση κατηγορίας πρώην Δημάρχου Πηνείας κ. Βασ. Παπαδόπουλου.**

Στην Αμαλιάδα, σήμερα 14-06-2011, ημέρα Τρίτη και ώρα 12:00 στο Δημοτικό Κατάστημα του Δήμου Ήλιδας, συνήλθε σε τακτική συνεδρίαση η Οικονομική Επιτροπή, ύστερα από τη με αριθμό 20183/12/10-06-2011 έγγραφη πρόσκληση του Προέδρου, που εκδόθηκε και επιδόθηκε νόμιμα στα μέλη της, σύμφωνα με το άρθρο 75 του Ν.3852/10.

Στη συνεδρίαση αυτή ήταν:

**ΠΑΡΟΝΤΕΣ ΑΠΟΝΤΕΣ**

1. Ζαχαρόπουλος Βασίλειος – Πρόεδρος
2. Χριστόπουλος Ιωάννης - Αντιπρόεδρος
3. Δούλος Παντελής - Μέλος
4. Νικολόπουλος Χρήστος - Μέλος
5. Ντάνασης Χαράλαμπος – Μέλος
6. Παπαδάτος Πέτρος - Μέλος
7. Προκόπης Πέτρος – Μέλος
8. Μπιλίρης Νικόλαος – Μέλος
9. Παναγιωτάρας Παναγιώτης - Μέλος

Αφού διαπιστώθηκε ότι υπάρχει νόμιμη απαρτία, δεδομένου ότι σε σύνολο εννέα (9) μελών βρέθηκαν παρόντα εννέα (9) μέλη και απόντα κανένα (-) μέλος, ο Πρόεδρος κ. Βασίλειος Ζαχαρόπουλος κήρυξε την έναρξη της συνεδρίασης. Τα πρακτικά τηρήθηκαν από το δημοτικό υπάλληλο κ. Ρούτση Χρήστο.

**. . . . . . . .**

Στη συνέχεια της συνεδρίασης ο Πρόεδρος εισηγούμενος το 3ο θέμα της ημερήσιας διάταξης ανέφερε τα εξής:

Θέτω υπόψη σας την με αριθμό πρωτοκόλλου 18991/6-6-2011 αίτηση του Αντιδημαρχου κ. Βασιλείου Παπαδόπουλου στην οποία αναφέρονται τα εξής: «*Κύριε Πρόεδρε παρακαλώ όπως ορίσετε δικηγόρο για να παραστεί ως υπεράσπισή μου στο Μονομελές Πλημμελειοδικείο Αμαλιάδας την 29-6-2011. Σας υποβάλλω και το κλητήριο θέσπισμα*.». Στην υπόθεση αυτή ο κ. Παπαδόπουλος κατηγορείται με την ιδιότητα του πρώην Δημάρχου Πηνείας για λήψη αμμοχάλικου εντός της κοίτης του ποταμού Πηνειακού Λάδωνα.

Προτείνεται ο δικηγόρος Αμαλιάδας κος Μπακόπουλος Αριστείδης.

Τα μέλη της Οικονομικής Επιτροπής κ.κ. Χριστόπουλος Ιωάννης, Μπιλίρης Νικόλαος, και Παναγιωτάρας Παναγιώτης ψηφίζουν αρνητικά & προτείνουν να πληρώσει ο ίδιος τη δικαστική δαπάνη για την εκπροσώπησή του. Να αναλάβει την πολιτική ευθύνη γιατί έχουν οριστεί από την αρχή της λειτουργίας της Ο.Ε. πάνω από 16 δικηγόροι για θέματα που αφορούν παρανομίες του πρώην Δήμου Πηνείας και κακοδιαχείρισης, γιατί είναι μορφή κακοδιαχείρισης να μην έχεις πληρώσεις προμηθευτές, εργολάβους κ.λ.π., και να τα κουβαλάς ως χρέη και ως προίκα στο Δήμου που έχεις προσεταιριστεί τώρα. Να αναλάβει μόνος του τις παραστάσεις που αφορούν τουλάχιστον κακοδιαχείριση και ατασθαλίες, παράνομες πράξεις.

Η οικονομική επιτροπή αφού έλαβε υπόψη της:

* το άρθρου 74 του ν.3852/2010,
* την με αριθμό πρωτοκόλλου 18991/6-6-2011 αίτηση του Αντιδημαρχου κ. Βασιλείου Παπαδόπουλου,

ΑΠΟΦΑΣΙΖΕΙ κατά πλειοψηφία

1. Διορίζει πληρεξούσιο δικηγόρο τον κ. Μπακόπουλο Αριστείδη για να παραστεί στο Μονομελές Πλημμελειοδικείο Αμαλιάδας στις 29-6-2011 ως υπεράσπιση του Αντιδημάρχου κ. Παπαδόπουλου Βασιλείου στην υπόθεση κατηγορίας του, σύμφωνα με το με αριθμό ΕΓ2-08/262/312/1-2-2011 κλητήριο του Εισαγγελέα Πλημμελειοδικών Αμαλιάδας, με την ιδιότητα του πρώην Δημάρχου Πηνείας, καθώς και σε κάθε άλλη μετ’ αναβολή δικάσιμο.
2. Η αμοιβή των δικηγόρων καθορίζεται σύμφωνα με το πινάκιο αμοιβής που προβλέπεται στον Κώδικα περί δικηγόρων.

# Η απόφαση αυτή πήρε αύξοντα αριθμό 148/2011

**. . . . . . . .**

Μετά την εξάντληση των θεμάτων λύθηκε η σημερινή συνεδρίαση.

Κατόπιν συντάχθηκε το πρακτικό αυτό και υπογράφηκε όπως παρακάτω:

**Ο ΠΡΟΕΔΡΟΣ ΤΑ ΜΕΛΗ**

ΑΚΡΙΒΕΣ ΑΝΤΙΓΡΑΦΟ

Αμαλιάδα 20-06-2011

**Ο ΠΡΟΕΔΡΟΣ**

**Βασίλειος Ζαχαρόπουλος**